Το **Σπήλαιο του Δράκου** της Καστοριάς βρίσκεται στο νότιο άκρο της χερσονήσου της στο 3ο χιλιόμετρο του παραλίμνιου δρόμου που οδηγεί από την πόλη στην Ιερά Μονή Μαυριώτισσας. Βρίσκεται στην όχθη της λίμνης Ορεστιάδα και διαθέτει 7 υπόγειες λίμνες, 10 θαλάμους και πέντε σήραγγες. Ο μεγαλύτερος θάλαμος είναι 45 μ. επί 17 μ. και έχει ένα κεντρικό τμήμα που υψώνεται πάνω από δύο πλευρικά τμήματα. Και τα δύο αποτελούνται εν μέρει από λίμνες. Η μέση θερμοκρασία του σπηλαίου είναι 16-18 βαθμούς Κελσίου και η υγρασία 85-90%. Η θερμοκρασία των νερών στις εσωτερικές λίμνες είναι 14 βαθμούς Κελσίου, όταν η λίμνη της Καστοριάς έχει υπό σκιάν 21 βαθμούς Κελσίου. Αποτελεί ένα από τα θεαματικότερα σπήλαια της Ελλάδας και οφείλει μάλιστα την ονομασία του σε θρύλο.

Το σπήλαιο του Δράκου ήταν άγνωστο μέχρι και πριν λίγες δεκαετίες. Πιθανολογείται ότι, μέχρι κάποια εποχή η είσοδος του  δεν ήταν ορατή λόγω των προσχώσεων και της δύσβατης τοποθεσίας του, προσπελάσιμης παλαιότερα μόνο από την λίμνη. ‘Όταν τη δεκαετία του 1940 διανοίχτηκε ο παραλίμνιος δρόμος της πόλης, Καστοριανοί ερασιτέχνες εξερευνητές ανακαλύπτουν πρώτοι το άνοιγμα της εισόδου στο σπήλαιο. Η χαρτογράφηση του σπηλαίου έγινε το 1968.

Οι συστηματικές έρευνες όμως ξεκίνησαν πολύ αργότερα, σχεδόν δύο δεκαετίες μετά, από την Ελληνική Σπηλαιολογική Εταιρεία, κατά το 1960, ενώ κατά τις δεκαετίες 1990 και 2000 ολοκληρώθηκε η εξερεύνηση του και δρομολογήθηκε το έργο της ανάδειξής του από το Δήμο Καστοριάς. Το σπήλαιο αποδόθηκε στο κοινό στο τέλος του 2009. 

Στο εσωτερικό του σπηλαίου έχουν αποκαλυφθεί παλαιοντολογικά κατάλοιπα με σημαντικότερα τα οστά της σπηλαίας άρκτου (Ursus spelaeus), είδους που έζησε στην Ευρώπη κατά το Πλειστόκαινο και εξαφανίστηκε πριν από 10.000 χρόνια περίπου.

Η ιστορία του Μύθου
-------------------

Πριν από πολλούς αιώνες είχε γίνει γνωστός ο μύθος του δράκου από τον οποίο πήρε το όνομά του το σπήλαιο. Μετά την ίδρυση της Καστοριάς ο βασιλιάς Κάστωρ είχε φιλοξενούμενο τον αδερφό του Πολυδεύκη. Θέλοντας λοιπόν να τον ξεναγήσει του έδειξε την τεράστια σπηλιά που είχε ως φύλακα έναν δράκο που φυσούσε και έβγαζε από το στόμα του φλόγες και δηλητηριώδης ατμούς. Ο δράκος προστάτευε το χρυσωρυχείο που υπήρχε μέσα στην σπηλιά. Τότε ο βασιλιάς υποσχέθηκε πολλά δώρα σε αυτόν που θα σκότωνε τον δράκο. Έτσι εμφανίστηκε ένας νεαρός άντρας που πάλεψε μαζί του κατάφερε να τον σκοτώσει. Ο δράκος χτυπήθηκε και έπλεε νεκρός πάνω στα νερά της λίμνης. Το γεγονός αυτό χαροποίησε όλους τους κατοίκους της πόλης οι οποίοι έσπευσαν με αναμμένους δαυλούς να μπουν μέσα στην σπηλιά για να δουν τι υπήρχε.

Σε ένα μέρος που στένευε η σήραγγα οι δαυλοί έσβησαν και έπεσε πυκνό σκοτάδι στην σπηλιά, τότε ακούστηκε μια φωνή να λέει ότι εκείνοι που θα έπαιρναν μια χούφτα από τη λάσπη που πατούσαν θα το μετανιώσουν αλλά και εκείνοι που δεν θα έπαιρναν θα το μετάνιωναν επίσης. Έτσι, οι πιο θαρραλέοι πήραν και βγαίνοντας έξω από την σπηλιά είδαν τη λάσπη να γίνεται υγρή χρυσόσκονη.

Εξωτερικοί σύνδεσμοι
--------------------

* Επίσημη ιστοσελίδα
* [Βίντεο] Σπήλαιο του Δράκου - Καστοριά 365 (Πολιτιστικός Σύλλογος Τσαρσί)
* [Βίντεο] Γνωρίστε το Σπήλαιο του Δράκου στην Καστοριά | 28/12/2019 | ΕΡΤ

Παραπομπές
----------

1. 1 2  «Υπουργείο Πολιτισμού και Αθλητισμού | Σπήλαιο Δράκου». *odysseus.culture.gr*. Αρχειοθετήθηκε από το πρωτότυπο στις 5 Ιουλίου 2021. Ανακτήθηκε στις 5 Ιουλίου 2021.
2. ↑  «Το Σπήλαιο του Δράκου στην Καστοριά άνοιξε στο κοινό-Έργα». *ec.europa.eu*. Ανακτήθηκε στις 5 Ιουλίου 2021.
3. ↑  «Το σπήλαιο στην Καστοριά και ο μύθος με το δράκο». *Newsbeast*. 26 Δεκεμβρίου 2020. Ανακτήθηκε στις 5 Ιουλίου 2021.
4. ↑  «Γενικά για την Καστοριά». *KastoriaCity - Η πόλη της Καστοριάς*. Αρχειοθετήθηκε από το πρωτότυπο στις 20 Ιουνίου 2010. Ανακτήθηκε στις 5 Ιουλίου 2021.
5. ↑  «Σπήλαιο Δράκου | Ιστορια». Ανακτήθηκε στις 5 Ιουλίου 2021.
6. ↑  ««Οδοιπορικό» εξερεύνησης της Σπηλιάς του «Δράκου» από ομάδα συμπολιτών μας στις 2 Ιουνίου του 1954 - [Ιστορικές Φωτογραφίες]». *Φωνή της Καστοριάς*. 2 Ιουνίου 2021. Ανακτήθηκε στις 5 Ιουλίου 2021.
7. ↑  «Σπηλιά του Δράκου: Από τα ωραιότερα σπήλαια της Ελλάδας». *unknowngreece.gr*. Ανακτήθηκε στις 5 Ιουλίου 2021.
8. ↑  «Greek-CrossRoads - Το Σπήλαιο του Δράκου». *Greek-CrossRoads*. 1 Οκτωβρίου 2017. Ανακτήθηκε στις 5 Ιουλίου 2021.
9. ↑  «ΜΥΘΟΣ ΣΠΗΛΑΙΟΥ ΔΡΑΚΟΥ ΚΑΣΤΟΡΙΑΣ». *Histoires Vraies de Méditerranée*. 19 Μαρτίου 2013. Ανακτήθηκε στις 5 Ιουλίου 2021.
10. ↑  «Καστοριά, το σπήλαιο-χρυσωρυχείο και ο δράκος». *in.gr*. 2 Οκτωβρίου 2018. Ανακτήθηκε στις 5 Ιουλίου 2021.
11. ↑  «Σπήλαιο Δράκου | Μυθος». Ανακτήθηκε στις 5 Ιουλίου 2021.
12. ↑  Γιούπα, Γεωργία (27 Φεβρουαρίου 2020). «Η σπηλιά του δράκου: Μύθος ή αλήθεια; | Άγνωστη Ελλάδα». *MAXMAG | Πολιτισμός, Τέχνες, Διασκέδαση, Ομορφιά*. Ανακτήθηκε στις 5 Ιουλίου 2021.
13. ↑  Ντοτσια, Παυλίνα (7 Φεβρουαρίου 2017). «Πού βρίσκεται η θρυλική σπηλιά του Δράκου με τους αμύθητους θησαυρούς. Η παράδοση αναφέρει ότι η λάσπη ήταν γεμάτη χρυσάφι και την είσοδο φρουρούσε ένας δράκος. Η αρκούδα του σπηλαίου». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 5 Ιουλίου 2021.